Järved (külä)

Järved, vai Järvenkülä, Järvidenkülä, Järvidekülä (, pagin. Озёра, ) om vepsän külä Leningradan agjan Kos'kenaluižen rajonan suves. Mülüb Vinglan küläkundha vspäi 2006.

 Istorii 
Külišt mainitase ezmäižen kerdan vl 1496. Se om ühtištadud eländpunktaks vn 1970 tal'vkun 31. päiväspäi. Oficialine venän nimituz om anttud suremban külän mödhe, ei ole külišton. Nevondkundaližen aigan külä šingotihe maidon tehmižel.

Vhesai 2006 külä oli Järviden küläkundan keskusen koumetoštkümnenke eländpunktanke.

 Geografijan andmused 
Külä sijadase Ojat'-jogen hural randal, kus jogi i sijaline järv sätas kaglast.

Kaik om kahesa nimitadud irdad da kaks' kujod küläs.

 Eläjad 
Vn 2002 Venäman rahvahanlugemižen mödhe külän eläjiden lugu oli 241 ristitud (venälaižed — 57 %, vepsläižed — 42 %, toižed rahvahad — 1 %). Vn 2010 rahvahanlugemižen mödhe külän eläjiden lugu oli 223 ristitud. Vodele 2017 ristitišt poleni i oli 197 eläjad. Kaikiš suremb külän ristitišt oli 334 eläjad vl 1989.

Ortodoksižen hristanuskondan kaks' pühäpertidJärviden pühäpertid sobory.ru-saital.  oliba saudud küläs. Sätud vl 1909 Jumalannägundan (vai Mikulai-čudonsädajan) puine jumalanpert' om kaičenus paloin i ei ole rados. Pühän Jumalanmaman Emäganpäivän puine jumalanpert' om saudud vl 1689. Se om sauptud vl 1932, kävutadas kul'turkeskuseks.

Vspäi 2008 külän škol ei ole rados, vspäi 2009 — päivkodi-ki. Kirjišt i feršaliž-akušerine punkt oma Järviš.

 Homaičendad 

Kategorii:Vepsän küläd Leningradan agjan Kos'kenaluižen rajonas
Kategorii:Vepsän küläd kirjamišton mödhe
Kategorii:Eländpunktad kirjamišton mödhe